PATVIRTINTA

Gimnazijos direktoriaus

2019 m. rugsėjo 5 d.

įsakymu Nr. V- 150

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS**

**MOKINIŲ SKATINIMO TVARKOS APRAŠAS**

**I.BENDROSIOS NUOSTATOS**

1. Vilkyškių Johaneso Bobrovskio gimnazijos Mokinių skatinimo tvarka (toliau – Tvarka) reglamentuoja mokinių skatinimo principus ir būdus.

2. Tvarkos paskirtis :

* Skatinti vidinį poreikį tobulėti, įvertinant įdėtas pastangas.
* Kelti mokinių motyvaciją atstovauti mokyklai savivaldybės, respublikiniuose konkursuose, olimpiadose, varžybose.
* Skatinti aktyvumą, visuomeniškumą ir pilietiškumą.
* Ugdyti emocines kompetencijas.

**II. MOKINIŲ SKATINIMO PRINCIPAI**

1. Pozityvumas: pastebėti ir palaikyti pozityvų mokinių indėlį į mokyklos veiklą.
2. Objektyvumas: mokiniai skatinami už konkrečią, efektyvią veiklą pamokoje.
3. Atvirumas: mokyklos savivaldos institucijose tariamasi dėl mokinių skatinimo būdų.

**III. SKATINIMO BŪDAI IR FORMOS**

|  |  |  |  |  |
| --- | --- | --- | --- | --- |
| Eil.  Nr. | Skatinimo kriterijai | Skatinimo formos | Laikas ir vieta | Nustatymas |
| 1. | Mokinių pastangos, iniciatyvos, aktyvumas pamokoje. | Pagyrimai žodžiu/įrašai el. dienyne, kaupiamieji balai | Nuolat | Paaiškėjus faktui |
| 2. | Mokinių pastangos, iniciatyvos, aktyvumas bet kurioje veikloje. | Įrašai elektroniniame dienyne, viešos padėkos žodžiu ir raštu | Nuolat | Paaiškėjus faktui |
| 3. | Geriausi asmeniniai pažangumo ir lankomumo rezultatai :   1. 10 geriausių vidurkių (šimtųjų tikslumu) 5-8  klasėse; 2. 5 geriausi vidurkiai I-II g. klasėse; 3. 5 geriausi vidurkiai III-IV g. klasėse; 4. Nepraleidę nei vienos pamokos; 5. Didžiausią pažangumo pažangą padarę mokiniai; 6. Pradinių klasių mokiniai pasiekę aukštesnįjį lygį. | Viešas paskelbimas bendruomenei,  viena diena mokytis nuotoliniu būdu (III –IV g. klasės) | Pasibaigus pusmečiui, mokslo metams | Pagal elektroninį dienyną |
| 4. | Geriausi mokslo  metų pasiekimai:   1. Pažangumas, aktyvumas, lankomumas, pasiekimai olimpiadose, konkursuose, varžybose; 2. Pažangumas (įvertinimai 9-10 arba vidurkis 9 ir daugiau); 3. Aktyvumas mokyklos veikloje ir už jos ribų; 4. Pasiekimai sporte. | Gimnazijos padėkos raštai, padėkos tėvams | Mokslo metų pabaigos šventė  (paskutinis skambutis) | Klasių vadovų, būrelių, renginių vadovų, kūno k. mokytojų teikimai |
| 5. | Savivaldybės, šalies  olimpiadų , konkursų, varžybų nugalėtojai ir prizininkai. | Informacija bendruomenei,  proginiai rengėjų padėkos raštai | Paaiškėjus faktui | Įsakymai, pranešimai |
| 6. | Mokyklinių olimpiadų, konkursų,   varžybų nugalėtojai ir prizininkai. | Informacija bendruomenei, proginiai padėkos raštai | Po renginio | Protokolai |
| 7. | Geriausias metų mokinys  ( meniškiausias, sportiškiausias,  didžiausią pažangą padaręs.....). | Nominacija „Mokyklos garvežiukas“.  1-4, 5-8 ir I-IV g. klasių tarpe | Mokslo metų pabaigos šventė | Nominacijų suteikimo komisijos sprendimas |
| 8. | Akcija „ 100 dešimtukų“. | Viešas rėmėjų dovanos įteikimas | Mokslo metų pabaiga | Duomenys iš el. dienyno |
| 9. | Geriausi mokslo metų sportininkai. | Viešas skelbimas, nuotrauka stende, tinklalapyje | Mokslo metų pabaiga | Mokslo metų dalyvavimo ir pasiekimų  suvestinė |
| 10. | Geriausi mokslo  metų pasiekimai:  pažangumas, aktyvumas, lankomumas, pasiekimai olimpiadose, konkursuose, varžybose, rajono, respublikinių (prizininkai) olimpiadų, konkursų nugalėtojai, geriausi m. m., meniškiausi, sportiškiausi,  didžiausią pažangą padarę mokiniai. | Edukacinė-pramoginė išvyka/stovykla, savivaldybės mero padėkos raštai | Birželis | Metodinės tarybos sprendimas |

**IV. KITOS SĄLYGOS**

1. Padėkos raštas – mokslo metams išrinktos formos raštas su oficialia mokyklos  simbolika, teikiamas direktoriaus įsakymo pagrindu.
2. Geriausias mokinys renkamas iš pretendentų pagal klasių vadovų siūlymus.
3. Padaręs didžiausią pažangą mokinys renkamas  iš klasės vadovų pateikto didžiausią vidurkio padidėjimą, praleistų pamokų sumažėjimą, teigiamų elgesio pokyčių pasiekusių mokinių sąrašo.
4. Geriausių sportininkų kandidatūros nustatomas pagal dalyvavimo varžybose skaičių ir pasiektus rezultatus
5. Klasių vadovai, mokytojai siūlymus teikia pagal pažangumo vidurkį, dalyvavimą mokyklos veikloje, praleistų pamokų skaičių ir priežastis, pasiekimus olimpiadose, varžybose, konkursuose,
6. Nominacijų nustatymą organizuoja mokyklos metodinė taryba.
7. Esant galimybei dalyvauti išvykoje siūloma ir kitiems  mokslo metų laureatams.

­­­­­­­­­­­­­­­­SUDERINTA

Mokytojų tarybos posėdyje

2019-08-27, protokolas Nr.8